EkBass/fiwiki-20250220-pages-articles huggingface dataset:
Roy Salvadori

Roy Francesco Salvadori (12. toukokuuta 1922 Dovercourt, Englanti, Iso- Britannia – 3. kesäkuuta 2012) oli brittiläinen kilpa-autoilija. Hän ajoi Formula 1 -sarjassa vuosina 1952–1962. Salvadorin uran suurimpiin saavutuksiin kuuluu Le Mansin 24 tunnin ajon voitto vuonna 1959 Aston Martinilla yhdessä Carroll Shelbyn kanssa. Hän saavutti kaksi palkintosijaa F1:ssä (Britannian -ja Saksan GP 1958). Saksan GP:ssä Salvadori oli toinen. == Lähteet == Luokka:Brittiläiset Formula 1 -kuljettajat Luokka:Britannianitalialaiset Luokka:Le Mansin 24 tunnin ajon voittajat Luokka:Vuonna 1922 syntyneet Luokka:Vuonna 2012 kuolleet
Itä-Kiinan meri

thumb|250px|Itä-Kiinan meri (East China Sea) Itä-Kiinan meriKiinankieliset nimet: suomeen mukautettu vai kansainvälinen nimiasu? kielitoimistonohjepankki.fi (, , , ) on Kiinan kansantasavallan itäpuolella sijaitseva Tyyneenmereen kuuluva merialue. Itä-Kiinan meri on pinta-alaltaan noin 1 249 000 neliökilometriä. == Sijainti == Itä-Kiinan meri rajautuu idässä Kyūshūn saareen ja Ryūkyū-saariin, etelässä Taiwaniin ja lännessä Kiinaan. Taiwaninsalmi yhdistää sen lounaassa Etelä-Kiinan mereen ja Koreansalmi koillisessa Japaninmereen. Itä-Kiinan meren pohjoispuolella on Keltainenmeri. Jangtse on ainoa suuri joki, joka laskee Itä-Kiinan mereen. ==Lähteet== == Aiheesta muualla == Luokka:Tyynimeri Luokka:Aasian maantiede Luokka:Seulonnan keskeiset artikkelit
Raunchy

Raunchy on vuonna 1994 perustettu tanskalainen metalli-yhtye. Yhtye teki läpimurtonsa vuonna 2002, jolloin heistä tuli ensimmäinen Nuclear Blastin suojiinsa ottama tanskalaisyhtye. == Jäsenet == * Kasper Thomsen – laulu (2004–) * Lars Christensen – kitara (1994–) * Jesper Andreas Tilsted – kitara (1994–) * Jesper Kvist – basso (1994–) * Morten Toft Hansen – rummut (1994–) * Jeppe Christensen – kosketinsoitin, laulu (2001–) === Entiset jäsenet === * Lars Vognstrup – laulu (1994–2004) == Diskografia == * * * * * * ;Uudelleenjulkaisut * ;Singlet * ==Videot== Vuosi Nimi Ohjaaja 2004 "Watch Out" Anders Morgenthaler 2008 "Phantoms" 2009 "Warriors" Andreas Krohn == Aiheesta muualla == *Viralliset sivut * Luokka:Tanskalaiset metalliyhtyeet Luokka:Industrial metal -yhtyeet
Libido

Libido eli lisääntymisvietti tarkoittaa yleismerkityksessään seksuaalista halua.Achté 1998, s. 255. Psykoanalyyttisena käsitteenä libido merkitsee viettienergiaa. Libido liittyi kehittäjänsä Sigmund Freudin ajattelussa aiemmin erityisesti elämänviettiin eli Erokseen. Libido oli Erosta ylläpitävä voima. Myöhemmin Freud yleisti käsitteen alaa niin, että myös kuolemanvietillä eli Thanatoksella on sitä ylläpitämässä oma libidonsa.Kalliopuska 2005, hakusana libido, s. 117 Libidon käsitteellä on Freudin ajattelussa peruskäsitteen ja apuvälineen luonne. Se kuuluu metapsykologian piiriin.Sjögren 1991, 297–298. Narsismi on nimitys sille että libidoenergia kohdistuu henkilöön itseensä eikä ympäristön objekteihin. Narsismi on siis Freudin ja myöhempien psykoanalyytikoiden mukaan libidoenergian suuntautumiseen liittyvää. Sam Vaknin on käyttänyt narsistista persoonallisuushäiriötä kuvaillessaan termiä ’narsistinen libido’.https://vaknin- talks.com/transcripts/How_Narcissist_LOVES_YOU_To_YOUR_DEATH/ Freud on käyttänyt termiä ’ego-libido’, joka on vaihtoehto ’objekti-libidolle’. Freud teoretisoi, että ne ovat toisensa poissulkevia. Libidoenergia voi siis kohdistua joko itseensä tai toisiin, ja libidoenergian suuntautuminen vaakakupeista toiseen on toisesta vaakakupista pois samassa määrin.https://www.oxfordreference.com/display/10.1093/oi/authority.20110803095744112 == Katso myös == * Seksuaalinen viehätysvoima == Lähteet == * * * === Viitteet === Luokka:Sigmund Freudin teoriat Luokka:Psykoanalyyttinen teoria Luokka:Seulonnan keskeiset artikkelit
WWE SmackDown vs. Raw 2007

WWE SmackDown vs. Raw 2007 on jatko-osa vuonna 2005 julkaistulle pelille WWE SmackDown! vs. Raw 2006. Peli julkaistiin marraskuussa 2006 PlayStation 2, Xbox 360 ja PlayStation Portable -konsoleille. Pelinkehittäjä THQ lupasi tehdä myös Smackdown Vs. Raw 2008:n, joka julkaistaisiin PS2, Xbox 360, PSP, PlayStation 3 ja Wii-konsoleille. Vuoden 2007 loppupuolella julkaistiin uusin osa Smackdown! vs. RAW 2008. Peliin tuli myös ECW. Koska Chris Benoit kuoli, hänen signature ja finisher -liikkeet jätettiin pois seuraavasta pelistä. Luokka:WWE 2K Luokka:Vuoden 2006 videopelit Luokka:PlayStation 2 -pelit Luokka:PlayStation Portable -pelit Luokka:Xbox 360 -pelit Luokka:Verkkomoninpelit
Dmitri Nabokov

Dmitri Vladimirovitš Nabokov (); (10. toukokuuta 1934 Berliini, Saksa – 23. helmikuuta 2012Dmitri Nabokov, Steward of Father’s Literary Legacy, Dies at 77Dmitri Nabokov, dernier gardien des secrets de son père, est mort Vevey, Sveitsi) oli yhdysvaltalainen oopperalaulaja (basso), kirjailija ja kääntäjä. Nabokov oli venäläissyntyisen kirjailijan Vladimir Nabokovin ja Véra Jevsejevna Slonimin (1902-1991) ainoa lapsi. Hän käänsi muun muassa isänsä kirjoja englanniksi. Nabokov opiskeli Harvardin yliopistossa kirjallisuuden historiaa vuonna 1951. Hänet hyväksyttiin oikeustieteen opiskelijaksi, mutta ei aloittanut opintojaan. Hän opiskeli jonkin aikaa myös musiikkia. Nabokov oli poikamies ja asui Floridassa Palm Beachissä ja Sveitsissä Montreux'ssa. Nabokov kirjoitti myös salanimellä, jota hän ei paljastanut eläessään. == Lähteet == Luokka:Yhdysvaltalaiset kirjailijat Luokka:Vuonna 1934 syntyneet Luokka:Vuonna 2012 kuolleet
Gammamotoneuroni

Gammamotoneuroni on lihakseen menevä neuroni, joka hermottaa lihaksen lihaskäämejä. Lihaskäämin venyessä lihaskäämisolun ympärillä olevat kierteiset hermopäätteet kuljettavat informaation venymisestä keskushermostoon, joka puolestaan lähettää alfamotoneuroneja pitkin supistumiskäskyn lihakselle. Gammamotoneuronit herkistävät lihaskäämejä supistamalla niiden päitä. Gammamotoneuronin aksoni on myelinisoitunut. Sen hitaus alfamotoneuroniin nähden johtuu myeliinitupen heikommasta aktiopotentiaalin johtavuudesta lihaskäämin ympäristössä. Luokka:Hermosolut
Kevin Richardson

Kevin Scott Richardson (s. 3. lokakuuta 1971 Lexington, Kentucky) on yhdysvaltalainen laulaja ja Backstreet Boysin jäsen. ==Ura== Nuorena Kentuckyssä Kevin Richardson oli Estill County High Schoolin shakkikerhon jäsen ja näytteli koulun näytelmissä kuten Bye, Bye Birdie. Hän oli myös koulun jalkapallojoukkueessa. Kevin Richardson työskenteli Disney Worldissä Aladdin-hahmona ja yhtenä Teini-ikäisistä mutanttininjakilpikonnista. Hän tapasi siellä tulevan vaimonsa Kristin Willitsin, joka esitti Belleä Disneyn Kaunotar ja hirviö -elokuvasta. Richardson työskenteli Disney Worldissä kunnes liittyi Backstreet Boys -poikabändiin vuonna 1993. Myöhemmin samana vuonna myös hänen serkkunsa Brian Littrell liittyi yhtyeeseen. Vuonna 2002 Kevin Richardson esitti Billy Flynnin roolin Broadway-tuotannossa Chicago. Hän teki saman roolin myös Lontoon West Endillä ja Torontossa marras-joulukuussa 2006. Kesäkuussa 2006 Richardson jätti Backstreet Boysit "siirtyäkseen elämässään seuraavaan lukuun". Richardson näytteli Cyrusia vuonna 2009 ilmestyneessä elokuvassa Love Takes Wing. Elokuvan muissa rooleissa olivat muun muassa Haylie Duff ja Dale Midkiff. Kevin Richardson on ollut mallina Versacelle Ashton Kutcherin kanssa ja tehnyt mallin töitä myös Voguelle. Hän on myös TAG Heuerin mainoskasvo. ==Yksityiselämä== Helmikuussa 2000 Kevin ja Kristin julkistivat kihlauksensa, ja heidät vihittiin neljä kuukautta myöhemmin, 17. kesäkuuta 2000. Heidän häänsä pidettiin Irvinessä, Kentuckyssä. Parilla on yksi poika, joka syntyi heinäkuussa 2007. Kevin ja Backstreet Boys -bändin jäsen Brian Littrell ovat serkuksia. Kevinin äiti, Ann Richardson (o.s. Littrell), on Brianin isän Harold Littrellin nuorempi sisar. Kevinillä on kaksi nuorempaa veljeä, Tim ja Jerald Richardson, Jr. Hänen isällään ja veljillään on yhdistys nimeltä JWR (Jerald Wayne Richardson Sr. & Jr.) jonka nimi tulee Kevinin edellisestä yhdistyksestä, Just Within Reach. ==Lähteet== ==Aiheesta muualla== *IMDb *MySpace *Kevin Richardsonin vaimon Kristin Richardsonin verkkosivut Luokka:Yhdysvaltalaiset laulajat Luokka:Vuonna 1971 syntyneet Luokka:Elävät henkilöt Luokka:Backstreet Boysin jäsenet
Pepe

Pepe tai Pépé tarkoittaa seuraavia henkilöitä ja asioita: == Henkilöitä == === Pepe tai Pépé sukunimenä === * Joseph Anthony Pepe (s. 1942), yhdysvaltalainen katolinen piispa * Nicolas Pépé (s. 1995), norsunluurannikkolainen jalkapalloilija * Simone Pepe (s. 1983), italialainen jalkapalloilija === Pepe etunimenä === * Pepe Ahlqvist (s. 1956), suomalainen blueslaulaja ja lauluntekijä * Pepe Enroth (s. 1958), suomalainen laulaja * Pepe Forsberg, suomalainen tietokirjailija * Pepe González, espanjalais-suomalainen muusikko ja taiteilija * Pepe Jürgens, suomalainen urheilutoimittaja ja -selostaja * Pepe Kalle (1951–1998), kinshasankongolainen soukous-musikko * Pepe Laaksonen (1961–2024), suomalainen laulaja, Dingo-yhtyeen basisti * Pepe López (s. 1995), espanjalainen ralliautoilija * Pepe Mel (s. 1963), espanjalainen jalkapalloilija ja valmentaja * Pepe Julian Onziema (s. 1980), ugandalainen ihmisoikeusaktivisti * Pepe Oriola (s. 1994), espanjalainen autourheilija * Pepe Reina (s. 1982), espanjalainen jalkapallomaalivahti * Pepe Romero (s. 1994), espanjalainen autourheilija * Pepe Willberg (s. 1946), suomalainen laulaja ja säveltäjä === Pepe taiteilijanimenä === * Pepe, José Manuel Soares (1908–1931), portugalilainen jalkapalloilija * Pepe, José Macia (s. 1935), brasilialainen jalkapalloilija ja manageri * Pepe, Képler Laveran Lima Ferreira (s. 1983), portugalilainen jalkapalloilija === Kuvitteellisia henkilöitä === * Pépé le Moko, samannimisen ranskalaisen elokuvan päähenkilö * Pepe Le Pew, Henry Haisuli, haisunäätä samannimisessä animaatiosarjassa == Muita merkityksiä == * Pepe, lakritsimerkki * Pepe, internet-meemi * Pepe, Frank Sinatran tähdittämä elokuva vuodelta 1960 * Pepe, Severi Koivusalon ohjaama dokumenttielokuva Pepe Willbergistä vuodelta 2024 * Pepe Deluxé, suomalainen yhtye * Pepe Jeans, vaatemerkki * Pepe & Paradise, suomalainen yhtye * Pepe Le Moko, suomalainen yhtye.
Jerry Orbach

Jerome (Jerry) Bernard Orbach (20. lokakuuta 1935 New York City, New York – 28. joulukuuta 2004 New York City, New York) oli yhdysvaltalainen näyttelijä, joka tunnettiin parhaiten roolistaan etsivä Lennie Briscoena televisiosarjassa Kova laki. Lisäksi Orbach oli hyvin tunnettu Broadway-tähti.Jerry Orbachin muistokirjoitus Helsingin Sanomissa. Harri Uusitorppa. Viitattu 26.7.2014. Hän ilmoitti vuonna 2004 jättävänsä Kovan lain 12 vuoden jälkeen, mutta palasi näyttelemään Kova laki: Oikeuden ratkaisu -sarjaan, jossa hän ehti esiintyä kahdessa jaksossa ennen kuolemaansa. Orbachilla oli keskeinen elokuvarooli filmeissä Sidney Lumetin Vallan terällä (1981), Emile Ardolinon Dirty Dancing – kuuma tanssi (1987), Uli Edelin Pääteasema Brooklyn (1989) ja Woody Allenin Rikoksia ja rikkomuksia (1989). Orbach oli juutalainen. Hän oli naimisissa Marta Curron kanssa vuosina 1958–1975. Liitto päättyi eroon. Curron kanssa Orbachilla oli kaksi lasta, Chris ja Tony. Orbach avioitui Elaine Cancillan kanssa vuonna 1979. Orbach menehtyi vuonna 2004 eturauhassyöpään, joka oli todettu jo lähes kymmenen vuotta aikaisemmin. == Lähteet == == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Vuonna 1935 syntyneet Luokka:Vuonna 2004 kuolleet Luokka:Tony-palkinnon saajat Luokka:SAG-palkinnon saajat
Jani Klinga

Jani Klinga (s. 2. kesäkuuta 1975 Lahti) on suomalainen uransa lopettanut mäkihyppääjä ja nykyisin yhdistetyn ja mäkihypyn valmentaja. Klinga harrasti nuorena yhdistettyä ja vaihtoi siitä mäkihypyn puolelle. Mäkihypyssä hän voitti kolme Suomen mestaruutta joukkuekilpailussa ja yhden henkilökohtaisen pronssin. Mäkihypyn maailmancupissa Klinga kilpaili kausina 1994–1995 (8 pistettä) ja 1995–1996 (20 pistettä). Klinga lopetti hyppäämisen, koska ei mielestään menestynyt tarpeeksi. Urheilijan uran jälkeen Klinga suoritti liikunnanohjaajan tutkinnon Vierumäen urheiluopistolla. Klinga valmensi vuosina 2000–2004 Suomen mäkihypyn B-maajoukkuetta, minkä jälkeen hän siirtyi valmentamaan Suomen yhdistetyn A-maajoukkuetta. Yhdistetyn päävalmentajan tehtävässä hän lopetti keväällä 2006 ja siirtyi Japaniin Team Tsuchiyan mäkihypyn ja yhdistetyn valmentajaksi. Marraskuussa 2013 hän aloitti Suomessa mäkihypyn Continental Cup -joukkueen valmentajana ja hän toimi vuosina 2014–2017 Suomen mäkihypyn A-maajoukkueen päävalmentajana ja vuoden 2020 huhtikuusta Kiinan miesten maajoukkueen valmentajana. Klinga on Suomen Hiihtoliiton entisen toimitusjohtajan Esa Klingan poika ja toimittaja-juontaja Ville Klingan nuorempi veli. == Lähteet == * Jani Klinga siirtyy valmentajaksi Japaniin 6.4.2006 Suomen Hiihtoliitto === Viitteet === Luokka:Suomalaiset mäkihyppyvalmentajat Luokka:Suomalaiset mäkihyppääjät Luokka:Vuonna 1975 syntyneet Luokka:Elävät henkilöt
Rougemont

Rougemont on alppikunta Pays-d’Enhaut’ssa Vaud’n kantonissa eteläisessä Sveitsissä. Sen asukasluku oli vuoden 2014 lopulla 889 ja pinta-ala on 48,53 km². Lähin kaupunki on Montreux. Sarinejoki virtaa kunnan läpi. Kuntalaisista 73,1 % puhuu äidinkielenään ranskaa, 16,7 % saksaa ja 3,8 % englantia. Aina 1800-luvulle asti Rougemont oli maatalousvaltainen kunta. Kun MOB-yhtiön rautatie Montreux’stä valmistui vuonna 1904, Rougemontiin rakennettiin hotelli. Kunta sijaitsee Château-d’Oex’n ja Gstaadin (molemmat huomattavia hiihtokeskuksia) välillä, joten se ei ole eristäytynyt ja turistit tuovat kunnalle rahaa. Noin puolet (23 km²) maa-alueesta on viljelyskäytössä. Kunta omistaa noin 100 hehtaaria metsää. == Lähteet == ==Aiheesta muualla== Luokka:Vaud’n kunnat
Pepe (jalkapalloilija, 1935)

José Macia (s. 25. helmikuuta 1935 Santos, São Paulo, Brasilia), tunnettu myös nimellä Pepe, on brasilialainen jalkapalloilija ja jalkapallomanageri. Hän oli vasen keskikenttäpelaaja Brasilian jalkapallomaajoukkueessa ja Santos FC:ssä, jossa hän pelasi koko pelaajan uransa maajoukkueen ohella. Hän voitti Brasilian maajoukkueen riveissä vuosien 1958 ja 1962 Jalkapallon maailmanmestaruuskilpailut, vaikkei osallistunut yhteenkään peliin. Pepe aloitti Santos FC:n managerina vuonna 1973 ja joukkue voitti samana vuonna Campeonato Paulista-turnauksen. Pepe Pepe Pepe Pepe Pepe
René-Primevère Lesson

René-Primevère Lesson (20. maaliskuuta 1794 Rochefort – 28. huhtikuuta 1849 Rochefort) oli ranskalainen kirurgi, ornitologi ja luonnontieteilijä. Lesson syntyi Rochefortissa ja 16 vuoden ikäisenä hän päätyi opiskelemaan paikalliseen merivoimien lääkintäkouluun (l’École de médecine navale). Napoleon Bonaparten sodissa hän palveli Ranskan laivastossa. 1811 hän oli 3. kirurgi fregatti Saalilla ja 1813 hän oli 2. kirurgi Reduluksella sekä Le Cassardilla. Lesson palveli korvetti La Coquillen maailmanympäripurjehduksella 1822–1825 ja oli kollegansa Prosper Garnotin kanssa vastuussa luonnonhistoriallisten näytteiden keräämisestä. Hän oli ensimmäinen luonnontieteilijä, joka näki paratiisilintuja Molukeilla ja Uudessa-Guineassa. Palattuaan Pariisiin Lesson vietti seitsemän vuotta järjestämällä ja luetteloimalla retkellä kerätyt selkärankaiset. Samalla hän kirjoitti useita eläintieteellisiä teoksia. Hän myös tuotti useita lajimonografeja kolibreista ja yhden paratiisilinnuista. Vuosina 1829–1831 Lesson opetti kasvioppia entisessä Rochefortin opinahjossaan. Vuonna 1835 hänet nimitettiin Ranskan laivaston Rochefortin pääapteekkariksi. Lesson on kuvaillut ja nimennyt runsaasti lintuja, muun muassa kuningasalbatrossin (Diomedea epomophora), sulttaanitiaisen, arokorpin (Corvus ruficollis) ja kypärävangan (Euryceros prevostii). == Teoksia == * Manuel d'ornithologie, ou Description des genres et des principales espèces d'oiseaux, deux volumes, 1828. * Traité d'ornithologie, ou Tableau méthodique des ordres, sous-ordres, familles, tribus, genres, sous-genres et races d'oiseaux, 1831. * Centurie Zoologique, 1830-32. * Illustrations de Zoologie, 1832-35. * Manuel d'Histoire Naturelle Médicale et de Pharmacologie, 1833. * Voyage autour du monde, entrepris par ordre du gouvernement sur la Corvette La Coquille, Pourrat frères (Paris), 1838-1839. * Instinct et singularités de la vie des Animaux Mammifères, Paulin (Paris), 1842. * Description de mammifères et d'oiseaux récemment découverts; précédée d'un Tableau sur les races humaines, 1847. * Histoire naturelle des zoophytes. Acalèphes, Roret (Paris), 1843. Luokka:Ranskalaiset ornitologit Luokka:Ranskalaiset kirurgit Luokka:Vuonna 1794 syntyneet Luokka:Vuonna 1849 kuolleet
Luger

Luger voi tarkoittaa seuraavia: ; Henkilöitä * Georg Luger (1849–1923), itävaltalainen aseiden suunnittelija * Lex Luger, oik. Lawrence Wendell Pfohl (s. 1958), yhdysvaltalainen showpainija * Lex Luger, oik. Lexus Arnel Lewis (s. 1991), yhdysvaltalainen musiikkituottaja ; Muita * Luger P08 (Parabellum P08), Georg Lugerin suunnittelema itselataava pistooli * 9 mm Luger (9×19 mm Parabellum), pistoolipatruunatyyppi * .30 Luger (7,65×21 mm Parabellum), pistoolipatruunatyyppi
Eurooppatie E67

E67 eli Eurooppatie 67 on Helsingin ja Prahan välinen eurooppatie. Baltian maissa ja Puolan pohjoisosissa kulkeva osuus (Tallinna–Varsova) tunnetaan myös nimellä Via Baltica. Eurooppatiet määrittelevässä kansainvälisessä sopimuksessa E67 on määritelty alkamaan Helsingistä. Käytännössä E67 ei kuitenkaan näy Helsingin kartoissa tai tieopasteissa muutoin kuin Helsingissä Länsisatamassa joissain satama-alueen sisäisissä ajokaistoissa. ==Reitti== Falk: Russia- Ukraine-Belarus (Falk: Länderkarte Russland-Ukraine-Belarus). 1:2000 000 & 1:10 000 000. Falk Verlag, 73751 Ostfildem, www.falk.de, 2007 (?). ISBN 3-8279-1864-2. & Е.Л. Макаревич (toim): Атлас автомобиьных дорог (Atlas Avtomobilnyh Dorog) 1:500 000. Издательство Янсеян, Minsk, 2005. ISBN 985-6501-12-1. ===Suomi=== *Helsinki **Länsisatama ===Viro=== *Tallinna (Valtatie 4) *Pärnu (Valtatie 4) ===Latvia=== ====Vidzeme==== *Ainaži (A1) *Salacgrīva (A1) *Skulte (A1) *Saulkrasti (A1) *Lilaste (A1) *Gauja (A1) *Ādaži (A1) *Baltezers (A1) *Riika (A1 ja A7) *Ķekava (A7) ====Zemgale==== *Iecava (A7) *Bauska (A7) *Grenctāle (A7) ===Liettua=== *Panevėžys *Kaunas ===Puola=== * Augustów * Białystok *Varsova *Piotrków Trybunalski * Wieluń *Wrocław *Klodzko ===Tšekki=== *Náchod *Hradec Kralové *Praha ==Lähteet== ==Aiheesta muualla== * Autoliiton vinkit Via Balticalle 67 Luokka:Suomen valtatiet Luokka:Viron valtatiet Luokka:Latvian liikenne Luokka:Liettuan tiet Luokka:Puolan tiet Luokka:Tšekin liikenne
Vinnie Moore

Vinnie Moore (s. 14. huhtikuuta 1964 New Castle, Delaware, Yhdysvallat) on rock-yhtye UFOn kitaristi. Moore aloitti kitaransoiton 12-vuotiaana. Hänen ensimmäisiä esikuviaan olivat Jeff Beck, The Beatles, Led Zeppelin, Deep Purple ja Queen. Hän soittaa metalliyhtye Vicious Rumorsin ensimmäisellä levyllä Soldiers of the Night. Tämän jälkeen hän on kiertänyt Alice Cooperin kanssa ja soittaa joitakin kappaleita tämän Hey, Stoopid! levyllä. Ennen liittymistään yhtyeeseen UFO: n vuonna 2003, hän ennätti tekemään soolouraa pari vuosikymmentä. Hän on työskennellyt myös muun muassa Peter Framptonin ja Tony MacAlpinen kanssa. ==Soololevyt== ===Studioalbumit=== * * * * * * * * * * ===Kokoelmat ja livet=== * * == Lähteet == ==Aiheesta muualla== *Viralliset sivut * * * Luokka:Vuonna 1964 syntyneet Luokka:Elävät henkilöt
Peritoniitti

Peritoniitti tarkoittaa vatsakalvon tulehdustilaa. Sairaus on vakava, ja sen komplikaatiot voivat pahimmillaan johtaa hoitamattomina kuolemaan. Oireina voivat olla esimerkiksi kuumeilu ja kipu vatsan alueella. Peritoniitit jaotellaan primaarisiin ja sekundaarisiin. Sekundaarisimmat ovat yleisempiä, ja niitä saattaa aiheuttaa esimerkiksi vatsaontelon sairaus tai perforaatio. Primaarinen peritoniitti puhkeaa ilman, että taustalla on gastrointestinaalikanavan sairautta. Primaaristen peritoniittien esiintyvyys on pienempi, ja ne todetaankin useimmiten pienillä lapsilla tai huonokuntoisilla ikäihmisillä. Sekundaarisen peritoniitin syy voi olla umpilisäketulehdus. Primaarinen peritoniitti hoidetaan antibiooteilla taudinaiheuttajasta riippuen. Sekundaarinen peritoniitti on syytä hoitaa välittömästi, sillä edetessään se saattaa vioittaa maksaa ja munuaisia. Hoitomuotona käytetään vatsaleikkausta ja vatsaontelon puhdistusta. Myös mikrobilääkehoito on tärkeää. Tunnettuja peritoniitin uhreja ovat muiden muassa Harry Houdini, joka kuoli sairauteen vuonna 1926, kirjailija Sherwood Anderson, joka kuoli peritoniittiin nieltyään hammastikun, sekä Pavel Beljajev, jonka tauti vei mahahaavaleikkauksen jälkeen vuonna 1970. == Lähteet == * http://www.terveysportti.fi/terveysportti/ekirjat_tmp.Naytaartikkeli?p_artikkeli=gas00096 *Peritonitis Treatment Medication Prevention Luokka:Ruoansulatuselinten sairaudet Luokka:Seulonnan keskeiset artikkelit
Sähkötalo

Sähkötalo on Helsingin Kampissa sijaitseva rakennus, jossa alun perin toimi Helsingin kaupungin sähkölaitoksen, nykyisin Helenin pääkonttori. Alvar Aallon suunnittelema rakennus valmistui vuonna 1973. Rakennuksen julkisivut on päällystetty kuparipellillä. Alun perin rakennus oli kokonaan sähkölaitoksen käytössä, mutta nykyisin sen alimmissa kerroksissa on myös muita liiketiloja, kahvila ja ravintoloita. Kortteli varattiin sähkölaitoksen uudisrakennukselle vuonna 1963, ja suunnittelutyö aloitettiin vuonna 1965. Rakennus on Finlandia- talon lisäksi ainoa toteutunut osa Alvar Aallon Helsingin keskustasuunnitelmasta. Sähkötaloon liittyy kiinteästi myös samassa korttelissa Malminrinteen (Kampintorin) puolella sijaitseva Gunnar Taucherin suunnittelema vuonna 1939 valmistunut punatiilinen rakennus, joka alun perin rakennettiin Kampin sähköasemaksi. Sähköaseman lisäksi siinä oli myös muuntamo ja toimistoja. Sähkötalo ja vanha sähköasemarakennus yhdessä täyttävät koko Malminrinteen, Fredrikinkadun, Kampinkujan ja Runeberginkadun välisen korttelin. Aikaisemmin suunnilleen samalla paikalla olivat sijainneet Kampin villat, ryhmä vuonna 1876 rakennettuja puisia työväen asuintaloja. Niistä osa purettiin jo vuonna 1938 Kampin sähköaseman tieltä ja viimeisetkin vuonna 1960. Korttelin pohjoisosassa oli lisäksi venäläisten 1800-luvulla rakennuttama kasarmirakennus. Sähkötalon alimpiin kerroksiin, jotka Fredrikinkadun alittava jalankulkutunneli yhdistää Kampin keskukseen, avattiin lokakuussa 2007 liiketiloja. Helenin asiakaspalvelutila siirtyi samalla alakerrasta rakennuksen kolmanteen kerrokseen. Talossa on myös kaksi maanalaista kerrosta, joissa sijaitsevat sähkön- ja kaukolämmöntuotannon keskusvalvomot, sähköasema sekä väestönsuojat. Helsingin Energia: Sähkötalo. 2005 s. 23 ==Lähteet== ==Kirjallisuutta== * ==Aiheesta muualla== *Helsingin Energia - Sähkötalo, selailtava PDF-tiedosto Luokka:Alvar Aallon suunnittelemat rakennukset Luokka:Helsingin toimistorakennukset Luokka:Kamppi Luokka:Helen
Rösslerin yhtälöt

Rösslerin yhtälöt ovat kolmen toisiinsa kytketyn differentiaaliyhtälön ryhmä, jonka kehitti saksalainen biokemisti Otto Rössler vuonna 1976. Rösslerin yhtälöryhmä on :\begin{cases} \dot{x} = -y - z\\\ \dot{y} = x + ay\\\ \dot{z} = b + z(x - c) \end{cases} missä a, b ja c ovat vakioita. Tavallisin valinta on a=0{,}1, b=0{,}1 ja c=14. Alun perin Rössler kehitti yhtälöt kaaoksen tutkimiseen. Niiden oli tarkoitus muistuttaa Lorenzin yhtälöitä, mutta olla kuitenkin helpommin tutkittavissa analyyttisin työkaluin. Myöhemmin ne havaittiin kuitenkin hyödyllisiksi kemiallisten reaktioiden tasapainotilojen tutkimuksessa. Rösslerin yhtälöiden kuvaaman dynamiikan lopputila, Rösslerin attraktori, on Lorenzin attraktorin ohella eräs tunnetuimmista kaoottisten yhtälöryhmien kuvaajista. == Katso myös == *Lorenzin yhtälöt *Hénonin kuvaus == Aiheesta muualla == *Rösslerin attraktori MathWorldissa *Interaktiivinen Rösslerin attraktori Luokka:Kaaosteoria
Reinhold Glière

Reinhold Moritzovitš Glière (; 11. tammikuuta 1875 (J: 30. joulukuuta 1874) Kiova – 23. kesäkuuta 1956 Moskova) oli Ukrainassa syntynyt neuvostoliittolainen taidemusiikin säveltäjä, orkesterinjohtaja ja opettaja. Glière oli puhallinsoittimenrakentaja Ernst Moritz Glierin ja hänen vaimonsa Józefa Korczakin toinen poika. Hän muutti vuoden 1900 tienoilla sukunimensä kirjoitusmuotoon Glière. Tämä synnytti huhun hänen ranskalaisesta tai belgialaisesta alkuperästään.Reinhold M. Glière, Reinhold-gliere.net Viitattu 14.3.2023 Sukutausta isän puolelta on kuitenkin saksalainen, äidin puolelta puolalainen.Sunjoo Lee, A Stylistic Analysis of Reinhold Glière’s 25 Preludes for Piano, Op.30 s. 14–16 University of South Carolina 2002. Viitattu 14.3.2023 Glière opiskeli Kiovan musiikkikoulussa vuodesta 1891 ja Moskovan konservatoriossa vuodesta 1894. Hän valmistui vuonna 1900, jolloin oli jo kirjoittanut yksinäytöksisen oopperan. Glière oli Kiovan konservatorion professori 1913–1920 ja johtaja vuodesta 1914. Hän opetti vuoteen 1941 saakka Moskovassa. Hän työskenteli muun muassa Siperiassa ja muualla Neuvostoliiton syrjäseuduilla, Azerbaidžanissa sekä Uzbekistanissa, joista viimeksi mainitussa hän teki sävellystyötä yhdessä Talib Sadikovin kanssa. Glièren tuotantoon kuuluu yli 500 sävellystä, muun muassa sinfonioita, konserttoja, baletteja ja kamarimusiikkia. Hän oli kolmesti Stalin-palkittu Neuvostoliiton kansantaiteilija. Glièren tunnetuin yksittäinen kappale lienee vuonna 1927 sävellettyyn balettiin Punainen unikko sisältyvä "Venäläinen merimiestanssi". Glièren puoliso oli Maria Robertowna Renkvist, ja heillä oli viisi lasta.Reinhold Glière, The Epoch Times. Viitattu 14.3.2023 ==Lähteet== ==Aiheesta muualla== Luokka:Ukrainalaiset säveltäjät Luokka:Orkesterinjohtajat Luokka:Vuonna 1875 syntyneet Luokka:Vuonna 1956 kuolleet
Josef Bradl

250px|pienoiskuva|Josef Bradl Josef ”Sepp” Bradl (8. tammikuuta 1918 – 3. maaliskuuta 1982) oli itävaltalainen mäkihyppääjä. Anschlussin myötä vuosina 1938–1945 hän edusti Saksaa. Bradl kilpaili mäkihypyssä huipulla 1930-luvulla ja 1950-luvulla. Vuonna 1936 Bradl hyppäsi 18-vuotiaana Planicassa 101 metriä ja oli ensimmäinen yli sata metriä hypännyt mäkihyppääjä. Maailmanennätystään hän paransi kaksi vuotta myöhemmin jälleen Planicassa hyppäämällä 107 metriä. Ainoan arvokilpailumitalinsa, kultaisen, Bradl saavutti Zakopanen MM-kisoista 1939. MM-kisoissa 1937 hän oli viides ja 1938 neljäs. Vuoden 1936 talviolympialaisissa hän oli 19:s, Oslossa 1952 hän kaatui ja keskeytti. 38-vuotias Bradl toimi Cortinassa 1956 Itävallan mäkimaajoukkueen päävalmentajana ja kilpaili myös itse sijoittuen kahdenneksitoista. Bradl voitti vuoden 1953 alussa Keski-Euroopan mäkiviikon, joka silloin järjestettiin ensimmäisen kerran. Hän voitti Innsbruckin osakilpailun ja sijoittui muissa toiseksi. Mäkiviikon kokonaiskilpailussa hän sijoittui kolmen joukkoon lisäksi 1953–1954 ollessaan kolmas ja 1955–1956 ollessaan toinen. Mäkiviikon osakilpailuista Bradl voitti kaksi ja sijoittui neljä kertaa toiseksi. == Lähteet == Luokka:Itävaltalaiset mäkihyppääjät Luokka:Vuonna 1918 syntyneet Luokka:Vuonna 1982 kuolleet
Sergei Tšepikov

Sergei Vladimirovitš Tšepikov (, s. 30. tammikuuta 1967, Hor, Habarovskin aluepiiri, Venäjä) on venäläinen entinen ampumahiihtäjä. Hän kilpaili neljissä olympialaisissa ja edusti kolmea eri joukkuetta: 1988 Neuvostoliittoa, 1992 Itsenäisten valtioiden yhteisön jäsenmaiden ja Georgian muodostamaa yhdistynyttä joukkuetta ja 2006 Venäjää. Tšepikov voitti olympiakultaa viestissä 1988 ja 10 kilometrillä 1994, hopeaa viesteistä 1992, 1994 ja 2006 sekä pronssia 10 kilometrillä 1988. Maailmanmestaruuden Tšepikov voitti kaksi kertaa ja saavutti kuusi hopeamitalia. Maailmancupin hän voitti kaksi kertaa vuosina 1990 ja 1991. Osakilpailuvoittoja hänellä on viisi kappaletta. Tšepikov kilpaili maastohiihtäjänä 1990-luvun lopulla olympia- ja MM-tasolla. Hän lopetti uransa kauteen 2006-2007. == Lähteet == * Luokka:Neuvostoliittolaiset olympiavoittajat Luokka:Venäläiset olympiavoittajat Luokka:Neuvostoliittolaiset ampumahiihtäjät Luokka:Venäläiset ampumahiihtäjät Luokka:Venäläiset maastohiihtäjät Luokka:Vuonna 1967 syntyneet Luokka:Elävät henkilöt
Shurin linna

Shurin linna (okinawa Sui ugusiku, ) on gusuku eli ryūkyūlainen linna Shurissa, Okinawan prefektuurissa. Linna toimi Ryūkyūn kuningaskunnan palatsina ja sitä pidetään koko Ryūkyūn symbolina. Se liitettiin Unescon maailmanperintöluetteloon joulukuussa 2000. Shurin linnan alkuperäinen rakennusaika on epäselvä. Erään teorian mukaan sen rakennutti kuningas Satto vuonna 1392. 1400-luvun alussa Shō Hashi yhdisti saarten kolme kuningaskuntaa yhdeksi Ryūkyūn kuningaskunnaksi ja teki Shurin linnasta uuden hallintokeskuksensa. Linna toimi Ryūkyūn kuninkaanpalatsina vuoteen 1879 saakka, jolloin silloinen kuningas karkotettiin palatsistaan ja Shurin linnasta tehtiin Japanin Okinawan armeijan päämaja. Historian kirjoitusten pohjalta Shurin linnan tiedetään tuhoutuneen kuusi kertaa: toisen maailmansodan aikana käydyssä Okinawan taistelussa ja viidesti tulipaloissa. Alkuperäinen linna tuhoutui vuonna 1453. Linna on rakennettu uudestaan jokaisen kerran jälkeen. Shurin linnan viimeisin uudelleenrakentaminen suoritettiin vuonna 1992. Ennen uudelleenrakentamista linnan alue ehti toimia Ryūkyūn yliopiston kampuksena. Uudelleenrakennettu linna tuhoutui tulipalossa 2019. == Lähteet == == Aiheesta muualla == * Okinawan prefektuuri: Shurin linna * Gusukut ja Ryūkyūn kuningaskunnan omistukset Unescon sivuilla * Shuri- jōn linnan puisto Luokka:Uudelleenrakennetut rakennukset ja rakennelmat Luokka:Unescon maailmanperintökohteet Japanissa Luokka:Japanin linnat Luokka:Naha
Wels

Wels on kaupunki Itävallassa, Ylä-Itävallan osavaltiossa. Se sijaitsee osavaltion keskiosassa Traunjoen varrella Linzin lounaispuolella. Kaupungissa on arviolta 60 739 asukasta (vuonna 2017) ja sen pinta-ala on 45,882 neliökilometriä. == Lähteet == == Aiheesta muualla == Luokka:Ylä-Itävallan kaupungit
Linzin lentoasema

Linzin lentoasema (myös Blue Danube Airport) sijaitsee 12 kilometriä Linzin kaupungista Itävallassa. Lentoasemalla on yksi 3 000 metriä pitkä kiitotie (09/27). ==Lähteet== ==Aiheesta muualla== * Lentoaseman kotisivut Luokka:Itävallan lentoasemat Luokka:Itävallan ilmavoimat Luokka:Linz
Eärendil

Eärendil on J.R.R. Tolkienin luoma fiktiivinen hahmo, joka esiintyy Silmarillionissa. Hän on puolhaltia, Tuorin (ihminen) ja Idrilin (noldo) poika. Hänen vaimonsa on Diorin tytär Elwing ja hänellä on kaksi poikaa, Elros ja Elrond, joista jälkimmäinen esiintyy kirjasarjassa Taru Sormusten Herrasta. Eärendilissä ei ole skandinaavista ä-kirjainta, vaan a, jonka päällä on erokepisteet, eli nimi lausutaan [earendil]. Nimloth(n)-Dior Idril(n)-Tuor Galathon-? Earwen(n)-Finarfin | | | | | | | | | Elurin Elured Elwing(n)-Earendil Celeborn - Galadriel(n) Angrod Aegnor Finrod | | | Elros Elrond - Celebrian(n) | | | Elrohir Elladan Arwen(n) - Elessar | Eldarion Luokka:Keski-Maan henkilöhahmot
Palovartija

Palovartija pääasiassa kadonnut ammattikunta, jonka tehtävänä oli tulipalojen ennalta ehkäiseminen ja jo alkaneista hälyttäminen. == Historia == Ammattikunta on hyvin vanha. Alun alkaen palovartijan tehtävä kuului Rooman vallan aikana vigiles -joukoille jotka partioivat kaupungissa hoitamassa myöhemmin poliisille siirrettyjä tehtäviä. Vigilesin varsinainen perustaja ja organisoija oli keisari Augustus. Keskiajalla tehtävä eriytettiin ja kaupunkeihin alettiin nimittää erityisiä palovartijoita, joiden piti nimenomaan havainnoida kaikki mahdolliset tulipalon alut ja hätätilassa toimittaa hälytys. Palovartijan tehtäväkenttä oli hyvin moninainen; keskiajalla siihen kuului mm. erityisen suuren kellon lyöminen auringonnousun aikaan kaupungin asukkaiden herättämiseksi. Joissakin maissa palovartija kantoi mukanaan käsikelloa tai puista kumistinta, jota soittaen hän ilmoitti julkiset tiedotuksensa. Myöhemmin tehtäviin kuului mm. kaasujohtojen ja kaasulla toimivien katuvalojen valvonta; heidän tehtäviinsä kuului sulkea kaasujohdot väliasemilla, jos havaitsivat vuodon tai jos heidän alueellaan oli tulipalo. Aamun tullen he erityisen aikataulukon mukaan sammuttivat reitillään olevat kaasuvalot sulkemalla kaasuhanat, ellei hiukan aiemmin alueella kiertänyt poliisi ollut jo tehnyt sitä. Palovartijan varustuksiin kuuluikin mittava kimppu erilaatuisia yleisavaimia. Ammattikunta säilyi Suomessa aina 1930-luvulle asti; kun ammattipalokunnat – eli kuten tuolloin sanottiin "vakinaiset palokunnat" – saivat enemmän kalustoa ja miehistöä sekä palotarkastukset tulivat käyttöön ja hälytysjärjestelmätkin alkoivat kehittyä, ammattikunta hävisi sulautumalla hiljalleen palokuntiin. == Nykyään == Palovartijoita käytetään vielä jonkin verran maastopalojen havaitsemiseen ja torjumiseen lähinnä syrjäisillä alueilla. Palovartija tarkkailee aluetta palovartiotornista ja ilmoittaa mahdollisesta savunmuodostuksesta pelastushenkilökunnalle. Tällaisia palovartijoita on muun muassa Yhdysvalloissa, Kanadassa, Uudessa-Seelannissa sekä Venäjällä. Luokka:Palo- ja pelastustoimi Luokka:Turvallisuusalan ammatit Luokka:Valaistus
Chowin lemma

Chowin lemma on algebralliseen geometriaan liittyvä tulos. Sen mukaan jokaisella jaottomalla varistolla X on olemassa projektiivinen varisto \bar{X} ja epimorfismi f:X\to \bar{X} joka on birationaalinen isomorfismi. == Kirjallisuutta == * ==Aiheesta muualla== * Shafarevich, I. R.: Basic Algebraic Geometry Luokka:Algebrallinen geometria Luokka:Matemaattiset teoreemat
Keijo Korhonen (urheilija)

Keijo Korhonen (s. 7. lokakuuta 1956 Leppävirta) on entinen suomalainen mäkihyppääjä. Korhonen oli Suomen joukkueen varamiehenä Lake Placidin talviolympialaisissa 1980. Hän voitti pronssia joukkuemäessä Oslon MM-kisoissa 1982. Keski-Euroopan mäkiviikolla hän oli kaudella 1979–1980 kuudestoista, mikä oli paras suomalaissijoitus. Korhonen edusti Leppävirran Viriä ja Puijon Hiihto-Seuraa. Hän voitti kansallisella tasolla nuorten SM-kultaa sekä myöhemmin suurmäen SM-hopeaa kaudella 1981–1982. Korhonen lopetti uransa polvivamman takia 27-vuotiaana. == Lähteet == * * == Aiheesta muualla == * Luokka:Suomalaiset mäkihyppääjät Luokka:Vuonna 1956 syntyneet Luokka:Elävät henkilöt
Kuvavarmennus

Kuvavarmennus on menetelmä, jolla voidaan varmistaa että palvelun käyttäjä on ihminen. Kuvavarmennus on yksi tapa toteuttaa CAPTCHA-kysely. Kuvavarmennusta käytetään monilla keskustelualueilla, tai muutoin käyttäjien vuorovaikutusta hyödyntävillä sivustoilla. Ideana on yleensä että käyttäjälle näytetään kuva jossa on tekstiä tai numeroita, ja pyydetään käyttäjää kirjoittamaan kuvassa oleva teksti läheiseen tekstikenttään. Normaalin näkökyvyn omaava ihminen suoriutuu tehtävästä, mutta automaattinen tietokoneohjelma (botti) ei pysty vastaamaan kysymykseen oikealla tavalla. Mikäli palvelua käyttävä ihminen ei kykene erottamaan juuri sillä käytetyn kuvavarmenteen tekstiä, monet järjestelmät tarjoavat mahdollisuuden vaihtaa toiseen satunnaiseen kuvaan. == Heikkoudet == Roskapostittaja tai muu ei-toivottua automaattista sisältöä lähettävä taho voi liittää bottiin tekstintunnistustoiminnon jolla se kykenee tunnistamaan kuvavarmennuksessa olevasta kuvasta tekstin ja pystyy tunnistautumaan kohdejärjestelmässä ihmiseksi. Tämän välttämiseksi kuvavarmenteen kuvasta pyritään tekemään mahdollisimman epäselvä jotta tekstintunnistusohjelma ei kykenisi lukemaan sitä, mutta toisaalta kuvan pitäisi olla riittävän selkeä ihmisen ymmärrettäväksi. Mikäli palvelun käyttäjä on näkövammainen, ei tätä menetelmää luonnollisesti voida käyttää. Joissakin järjestelmissä on tämän tilanteen varalta mahdollisuus käyttää vaihtoehtoisia menetelmiä, kuten esimerkiksi laskutoimituksen ratkaisemista. Luokka:Tietoturva Luokka:Seulonnan keskeiset artikkelit
Paul Scheuring

Paul T. Scheuring (s. 20. marraskuuta 1968 Aurora, Illinois, Yhdysvallat) on yhdysvaltalainen käsikirjoittaja ja ohjaaja. Hänen tunnetuimpia töitään ovat elokuva A Man Apart vuodelta 2003 ja televisiosarja Pako. ==Filmografia== Vuosi Nimi Huomioita 2008 Mexicali Käsikirjoittaja 2005–2009 Pako Televisiosarjan konseptin luoja, pääkäsikirjoittaja ja päätuottaja 2005 Briar & Graves Televisiosarjan käsikirjoittaja 2003 A Man Apart Käsikirjoittaja 2000 36K Ohjaaja, leikkaaja ja käsikirjoittaja == Aiheesta muualla == * Luokka:Yhdysvaltalaiset käsikirjoittajat Luokka:Yhdysvaltalaiset elokuvaohjaajat Luokka:Vuonna 1968 syntyneet Luokka:Elävät henkilöt
Motorinen aivokuori

Motorinen aivokuori eli motorinen korteksi sijaitsee isoaivojen otsalohkon takaosassa ja osallistuu motorisiin toimintoihin. Motoriselta aivokuorelta lähtevät liikekäskyt kortikospinaalirataa pitkin alfamotoneuroneihin, joista ne päätyvät lihaksille. Lisäksi motorinen aivokuori osallistuu liikkeiden hienosäätöön. Vasemmalla puolella motorista korteksia ovat edustettuina kehon oikean puolen lihakset, kun taas oikealla ovat edustettuina vasemman puolen lihakset. Luokka:Aivot Luokka:Kognitiivinen neurotiede
Wallenius

Wallenius tai Vallenius on Suomessa käytössä oleva sukunimi. Se voi tarkoittaa ainakin seuraavia henkilöitä: * Wallenius, yksi suomalaisista Wallenius- nimisistä suvuista * Alice Wallenius (1888–1966), suomalainen opettaja ja kielenkääntäjä * Allan Wallenius (1890–1942), suomalainen kirjastonhoitaja, toimittaja ja runoilija * Amalia Wallenius (1867–1975), yksi pitkäikäisimmistä suomalaisista * Asser Wallenius (1902–1971), suomalainen pikaluistelija * Bror-Erik Wallenius (s. 1943), suomalainen urheilutoimittaja * Edward Wallenius (1869–1943), suomalainen yritysjohtaja, kenkätehtailija * Eerik Wallenius (s. 2006), suomalainen jääkiekkoilija * Eino Wallenius (1888–1971), suomalainen kolmiloikkaaja ja pikajuoksija * Erik Wallenius, Erik Wallensköld (1779–1846), suomalainen senaattori, kuvernööri, valtioneuvos ja Turun hovioikeuden presidentti * Erkki Valkeila, vuoteen 1935 Wallenius (1896–1964), kirjailija ja kääntäjä * Gabriel Wallenius (1648–1690), ruotsalaissyntyinen Turun akatemian kirjastonhoitaja ja Turun linnansaarnaaja * Gabriel Wallenius (1725–1808), kruununvouti ja talousmies, Pohjois-Karjalan kehittäjä * Iivari Wallenius (1869–1937), suomalainen rehtori ja suomentaja * Inkeri Wallenius (s. 1947), suomalainen ääninäyttelijä * Isak Alexis Wallenius (1826–1883), suomalainen pappi ja kirjailija * Ivar Wallenius (1750–1818), suomalainen pappi, hovisaarnaaja ja valtiopäivämies * Ivar Ulrik Wallenius (1793–1874), suomalainen orientalisti * Jaakko Wallenius (1958–2013), suomalainen tietokirjailija ja toimittaja * Jami Wallenius (s. 1967), suomalainen jalkapalloilija ja valmentaja * Jeremias Wallenius, Jeremias Wallén (1693–1772), suomalainen lakimies, valtiopäiväedustaja ja maaherra * Johan Wallenius (1698–1746), suomalainen teologian tohtori, Turun akatemian professori * Johan Fredrik Wallenius (1765–1836), suomalainen lääkäri, kanslianeuvos ja kaunopuheisuuden professori * Juhani Wallenius (1956–2014), suomalainen jääkiekkoilija * Kurt Martti Wallenius (1893–1984), suomalainen kenraaliluutnantti, yleisesikunnan päällikkö ja kirjailija * Jukka Wallenius (1919–2000), suomalainen rehtori ja virkamies * Kyllikki Wallenius (1913–1995), suomalainen lastenkirjailija * Leo Sahlin Wallenius (s. 2006), ruotsalainen jääkiekkoilija * Martin Johan Wallenius (1731–1773), suomalainen matematiikan professori * Matti Wallenius, suomalainen kitaristi ja säveltäjä * Mia Vallenius (s. 1997), suomalainen salibandyn pelaaja * Otto Vallenius (oik. Wallenius) (1855–1925), suomalainen oopperalaulaja ja taidemaalari * Paul Wallenius (1889–1918), suomalainen jääkärikapteeni * Sakke Wallenius, suomalainen laulaja, lauluntekijä ja musiikkialan yrittäjä * Toivo Wallenius (1881–1919), suomalainen kääntäjä ja kirjailija * Ville Wallenius, suomalainen kitaristi * Waldemar Wallenius, oik. Jukka Wallenius (s. 1948–2021), suomalainen rock-journalisti * William Wallenius (1860–1939), suomalainen juristi ja virkamies, Isak Alexis Walleniuksen poika * Yrjö Aukusti Wallinmaa (1892–1943, s. Wallenius) Oulun piispa.
Ruokala Lokki

Ruokala Lokki () on Naoko Ogigamin ohjaama elokuva, joka kertoo Helsingin Punavuoressa kuppilaa pitävästä japanilaisnaisesta. Elokuva perustuu Yōko Muren samannimiseen romaaniin. Suomalaisista näyttelijöistä elokuvassa esiintyvät muun muassa Jarkko Niemi, Markku Peltola ja Tarja Markus. Kahvila Lokki on tyylikkään yksinkertainen, mutta japanilaisnaisen pitämä ruokala on kummajainen eikä asiakkaita sinne uskaltaudu. Ensimmäinen ja pitkään ainoa asiakas on japania harrastava Tommi. Vasta korvapuustien lisääminen valikoimaan onnistuu houkuttelemaan sinne muita paikallisia. Kuppilasta kehkeytyy myös kohtauspaikka kahdelle muulle japanilaiselle naiselle. Elokuvaa kantavat eteenpäin toisilleen eksoottisina näyttäytyvät suomalaiset ja japanilaiset tavat ja kulttuuri. Elokuvassa Helsinki näyttää lempeät kesäiset kasvonsa. Matkailun edistämiskeskus oli mukana rahoittamassa elokuvaa, ja siinä vilahtelee Helsingin nähtävyyksiä ja suomalaisia tuotemerkkejä (kotisivulla on Iittalan, Marimekon ja Artekin logot). Elokuva on esimerkki tuotesijoittelusta. Koulukino.net Ruokala Lokki oli ensimmäinen Suomessa kuvattu japanilainen elokuva. Heiskanen Outi, Tehtävä Suomessa - Kotimaamme ulkomaisissa elokuvissa, s.194-205. == Lähteet == * === Viitteet === ==Aiheesta muualla== * Elokuvan kotisivut * Arvostelu Luokka:Vuoden 2006 japanilaiset elokuvat Luokka:Japanilaiset komediaelokuvat
Sinertävä aivotäplä

Sinertävä aivotäplä tai sinitumake (lat: locus caeruleus) on valveen ylläpidon kannalta tärkeä aivorungon pientumake. Se reagoi varsinkin stressin yhteydessä syntyviin aistiärsykkeisiin erittämällä noradrenaliinia, joka ylläpitää aivokuoren reaktiokykyä. Luokka:Aivot
Fiorello

thumb|Fiorello esiintymässä vuonna 2009. Rosario Tindaro Fiorello (s. 16. toukokuuta 1960) on italialainen televisiojuontaja, radioääni ja laulaja, joka tunnetaan yleisesti nimellä Fiorello. Fiorello aloitti uransa työskentelemällä turistikylissä, ensin baarimikkona, myöhemmin viihdyttäjänä. 1980-luvun loppupuolella hän tutustui Claudio Cecchettoon, kykyjenetsijään, joka antoi hänelle ohjelman Radio Deejayssa. Vuonna 1989 hän aloitti "Viva Radio Deejay" -nimisen ohjelman juontamisen milanolaisella kanavalla. Fiorello tuli suosituksi Karaoke-tv-ohjelmasta ja jatkoi tämän jälkeen useissa erilaisissa ohjelmissa. Hän on esiintynyt ensin Mediaset-kanavalla ja myöhemmin RAI:lla 2001, 2002 ja 2004. Vuodesta 2002 yhdessä Marco Baldinin kanssa Fiorello on tehnyt Viva Radio2 -nimistä lähetystä, jonka aikana esittelee taitojaan laulajana, imitaattorina ja viihdyttäjänä. Fiorellon imitaatioista tunnetuin lienee hänen Silvio Berlusconi -imitaationsa. Hän voitti vuonna 2007 Telegatto Vuoden henkilö -palkinnon. Fiorello on esiintynyt elokuvissa erilaisissa osissa dubbauksesta pieniin rooleihin, kuten Renato Carosonen rooli elokuvassa Lahjakas herra Ripley. ==Diskografia== *Veramente falso (1991) *Viva Radio Deejay (1991) *Nuovamente falso (1992) *Spiagge e lune (1993) *Karaoke (1993) *Finalmente tu (1995) *Saro Fiorello (1996) *Dai miei amici cantautori (1997) *Batticuore (Cd Bianco) (1998) *Batticuore (Cd Rosso) (1998) *I miei amici cantautori (2000) *Fiorello the greatest (2002) *Uno è famoso, l'altro no: il meglio di Viva Radio 2 CD + LIBRO (2002) *Viva Radio 2 (il meglio del 2003) (2003) *A modo mio (2004) *Viva Radio 2 (il meglio del 2005) (2005) *Viva Radio 2 (il meglio del 2006) (2006) ==Aiheesta muualla== *Rosario Fiorellon viralliset sivut *Fiorello Online *Viva Radio2 -ohjelman sivut Luokka:Italialaiset näyttelijät Luokka:Italialaiset laulajat Luokka:Vuonna 1960 syntyneet Luokka:Elävät henkilöt
Johan Erik Hedberg

Johan Erik Hedberg (9. maaliskuuta 1767 Tukholma Ruotsi – 9. elokuuta 1823) oli suomalainen taidemaalari. Hänen puolisonsa oli Catharina o.s. Brengentoff ja poikansa lääkäri Anders Erik Hedberg. Hän opiskeli Kuninkaallisessa taideakatemiassa (Kungliga Akademien för de Fria Konsterna) Tukholmassa. Hän toimi piirustuksenopettajana Turun akatemiassa 1799–1823. ==Teoksia== *Pietarsaaren kirkon alttaritaulua arvellaan hänen maalaamakseen. *Henrik Gabriel Porthanin muotokuva.Helsingin yliopiston taidekokoelmat Porthanin kunniaksi lyötiin myös mitali, jonka pohjana olevan luonnoksen Hedberg tarinan mukaan piirsi salaa luennolla.HY:n kokoelmien historia ==Lähteet== *Kuvataiteilijamatrikkeli ===Viitteet=== Luokka:Suomalaiset taidemaalarit Luokka:Vuonna 1767 syntyneet Luokka:Vuonna 1823 kuolleet
Pianokonsertto nro 5 (Beethoven)

Ludwig van Beethovenin pianokonsertto nro 5 Es-duuri op. 73 on Beethovenin viimeinen pianokonsertto. Konsertolla on myös lisänimi Keisari, joka ei ole Beethovenin itsensä antama. Teos on sävelletty pääosin syksyn 1809 ja talven 1810 aikana. Konserton julkaisi Breitkopf & Härtel vuonna 1811 ja se on omistettu Itävallan arkkiherttua Rudolphille. Konsertto on ainoa Beethovenin pianokonsertoista, jota hän ei itse esittänyt julkisesti, johtuen hänen kuuroudestaan ja vetäytymisestään pianistin soolo-uralta. Konserton ensimmäinen julkinen esitys oli Leipzigin Gewandhausissa 28. marraskuuta 1811. Solistina oli Friedrich Schneider ja johtajana Johann Philipp Christian Schulz. Beethovenin oppilas Carl Czerny esitti teoksen julkisen Wienin kantaesityksen vuonna 1812. Beethoven johti itse orkesteria. ==Osat== Teoksessa on kolme osaa: # Allegro maestoso # Adagio un poco mosso # Rondo: Allegro ==Lähteet== ==Aiheesta muualla== * Piano Concerto No.5, Op.73 (Beethoven, Ludwig van) IMSLP / Petrucci Music Library Luokka:Ludwig van Beethovenin teokset Luokka:1810-luvun musiikkiteokset Luokka:Pianokonsertot
Töpökääpiötypäkkö

Töpökääpiötypäkkö (Myiornis ecaudatus) on eteläamerikkalainen hyönteissyöjälintu. Se kuuluu napsijoiden heimoon. Kääpiötypäköiden sukuun (Bertoni, 1901), kuuluu 4 lajia. == Ulkonäkö ja koko == Linnun pituus on 6,9 cm ja paino 4,2 g. Se on maailman pienin varpuslintu. Suhteessa linnun kokoon sen nokka on iso ja pyrstö pieni. Pää on harmaa ja silmien ympärillä on valkoiset "silmälasit". Selkä on oliivinvihreä ja vatsapuoli kellanvalkea.Arthur Grosset, kuvia Sen äänet ovat hyvin korkeita muistuttaen enemmän heinäsirkkojen tai pienten sammakoiden ääntelyä. == Esiintyminen == Se elää Keski-Amerikan Costa Ricasta Etelä-Amerikkaan Pohjois-Boliviaan, Brasilian Amazoniaan ja Guayanaan ulottuvalla alueella. Lajin kanta on elinvoimainen. == Elinympäristö == Lintu elää enimmäkseen korkeissa sademetsissä ja on kohtalaisen yleinen, joskin huomaamaton. == Lisääntyminen == Sammalista ja kuiduista rakennettu, linnun kokoon nähden suuri pallomainen pesä, jossa on sisäänkäynti pesän sivulla, on puussa 1–8 m korkealla. Naaras munii 2 vaaleaa, ruskeatäpläistä munaa ja hautoo niitä itse. Myös koiras osallistuu poikasten ruokkimiseen ja hoitamiseen.Raymond McNeil & Aida Martinez 1966: NOTES ON THE NESTING OF THE SHORT-TAILED PIGMY-TYRANT (MYIORNIS ECAUDATUS) IN NORTHEASTERN VENEZUELA == Ravinto == Pesäpoikasia ruokitaan hyönteisillä ja muilla pienillä selkärangattomilla. Hyönteisistä ainakin kaskailla (Homoptera), torakoilla ja kovakuoriaisten toukilla. == Lähteet == Luokka:Napsijat
Vaarallinen matka

Vaarallinen matka () on Tove Janssonin kirjoittama ja kuvittama muumiaiheinen kuvakirja vuodelta 1977. Sen on suomentanut Panu Pekkanen. Vuonna 2018 ilmestyneen uuden suomennoksen on tehnyt Alice Martin. Kyseessä on Janssonin toiseksi viimeinen muumikirja. Sen kaikki alkuperäiset kuvitukset on tallennettu Tampereen taidemuseon Muumilaaksoon. Vaarallinen matka voitti Topelius-palkinnon vuonna 1978. == Juoni == Kirjassa esiintyvät Sanna ja muumitarinoista tutut hahmot, kuten Hemuli, Nipsu ja Surku. He seikkailevat myrskyssä ja omituisessa maailmassa, ja heidän matkansa muuttuu vaaralliseksi. Sanna näkee maailman iloisissa väreissä, koska hän on saanut uudet silmälasit. Lopulta he saapuvat kuumailmapallolla Muumilaaksoon, jossa on juhlat. Myös Mörkö esiintyy yhdessä kirjan kuvassa myrskyn keskellä, mutta tästä ei mainita tekstissä. == Tarina muualla == Taidegraafikko Tuulikki Pietilä on tehnyt vuonna 1988 kolme kolmiulotteista muumikuvaelmaa, jotka perustuvat kirjan tapahtumiin. Teokset ovat nimeltään Sanna kohtaa eksyneet, Vaarat uhkaavat ja Tuu-tikin pelastava ilmapallo. Kuvaelmat kuuluvat Tampereella sijaitsevan Muumilaakso-museon kokoelmaan. Vuonna 2014 Arabia valmisti Toven juhla -nimistä astiasarjaa, jonka kuvitus pohjautuu Vaarallinen matka -kirjaan. Sarjaan kuuluu muki ja kolme erikokoista säilytyspurkkia. Astioissa on kuvattu muumien puutarhajuhlia. Joka kuudennen mukin sisäpuolella on kuvituksena silmälasit, jotka Arabian tiedotteen mukaan ”saattavat johdattaa löytäjänsä hurjaan seikkailuun”. Toven juhla -sarjan on kuvittanut taiteilija Tove Slotte, ja sillä juhlistettiin Tove Janssonin 100-vuotisjuhlavuotta. == Lähteet == == Aiheesta muualla == * * Luokka:Lasten kuvakirjat Luokka:Muumikirjat Luokka:Topelius-palkitut teokset Luokka:Vuoden 1977 kirjat